मोदी सरकार में तेजतर्रार मंत्रियों में शामिल विदेश मंत्री सुषमा स्वराज दरियादिली के लिए जानी जाती हैं।पासपोर्ट और वीज़ा से जुड़ी समस्याओं के लिए देश विदेश के नागरिक अक्सर ट्विटर के जरिए विदेश मंत्री से मदद मांगते हैं और वह उनकी समस्या का समाधान भी करती हैं...
नेशनल डेस्क: मोदी सरकार में तेजतर्रार मंत्रियों में शामिल विदेश मंत्री सुषमा स्वराज दरियादिली के लिए जानी जाती हैं।पासपोर्ट और वीज़ा से जुड़ी समस्याओं के लिए देश विदेश के नागरिक अक्सर ट्विटर के जरिए विदेश मंत्री से मदद मांगते हैं और वह उनकी समस्या का समाधान भी करती हैं। ट्विटर पर सुषमा से कई बार अटपटे सवाल भी पूछे जाते हैं जिनका वह बेहद सरलता से अपने ही अंदाज में जवाब देती हैं।
ऐसा ही एक मामला बुधवार को भी सामने आया जहां एक शख्स ने विदेश मंत्री ने अटपटा सवाल पूछ लिया। सुशील केआर राय ने ट्विटर पर पूछा कि हमने 11 से 17 अगस्त के बीच बाली जाने की योजना बनाई है, क्या वहां जाना सुरक्षित रहेगा। क्या हमारी सरकार की ओर से कोई एडवाइजरी जारी की गई है।
इसके जवाब में सुषमा ने लिखा कि मुझे वहां ज्वालामुखी से चर्चा करनी होगी। बता दें कि इंडोनेशिया में 28 जून को माउंट आगुंग ज्वालामुखी विस्फोट में निकली राख की वजह से बाली हवाईअड्डे को बंद कर दिया गया था। हवाईअड्डा बंद होने के कारण 239 घरेलू और 207 अंतर्राष्ट्रीय उड़ानें प्रभावित हुई थी।
जांबाज मेजर की शहादत को मुम्बई ने यूं किया सलाम, अंतिम विदाई के लिए सडक़ों पर बिछा दिये फूलNEXT STORY
hin_Deva hin_Deva hin_Deva hin_Deva hin_Deva